शिवपाल की अपनी ही अलग दुनिया ट्विटर पर नजर आती रही। अब जबकि कवर पेज उनहोंने बदला है और मुख्यमंत्री योगी आदित्यनाथ से मुलाकात भी की है तो कई तरह की चर्चाएं सियासी गलियारों में की जा रही हैं। उन्होंने यहां रंग और नारे दोनों भाजपा के करीब जाने को लेकर कयासबाजी को बल दिया है। उनके कवर पेज का बैकग्राउंड केसरिया रंग के करीब है। शिवपाल यादव की तस्वीर है। जबकि नारा लिखा है, “हमारा प्रयास, सबका विकास”।